класификация на информацията

ниво 1 ТLP-GREEN

**НАЦИОНАЛНА ЗДРАВНООСИГУРИТЕЛНА КАСА**

***София 1407, ул. “Кричим” No 1*** [***www.nhif.bg***](http://www.nhif.bg) ***тел: +359 2 9659301***

**ДО ПРИТЕЖАТЕЛИТЕ НА РАЗРЕШЕНИЯТА ЗА УПОТРЕБА НА ЛЕКАРСТВЕНИТЕ ПРОДУКТИ,**

**ЗАПЛАЩАНИ НАПЪЛНО ИЛИ**

**ЧАСТИЧНО ОТ НЗОК/**

**ТЕХНИТЕ УПЪЛНОМОЩЕНИ ПРЕДСТАВИТЕЛИ ЗА**

**РЕПУБЛИКА БЪЛГАРИЯ**

# УВАЖАЕМИ ДОГОВОРНИ ПАРТНЬОРИ,

С настоящото съобщение Ви уведомяваме, че на интернет страницата на НЗОК, рубрика „Лекарства и аптеки“, подрубрика “За притежателите на разрешения за употреба на лекарствените продукти“, са публикувани проекти на:

1. Механизъм, гарантиращ предвидимост и устойчивост на бюджета на НЗОК за 2023 г. (Механизма за 2023 г.), ведно с мотивите към него;
2. Методика за прилагане на Механизма, гарантиращ предвидимост и устойчивост на бюджета на НЗОК за 2023 (Методиката за прилагане на Механизма за 2023 г.)

които предстои да се приемат на основание чл. 15, ал. 1, т. 4а и чл. 45, ал. 31 от Закона за здравното осигуряване (ЗЗО) и §12 от ПЗР на Закона за бюджета на Националната здравноосигурителна каса за 2023 г. (обн., ДВ, бр.66. от 01.08.2023 г.) (ЗБНЗОК за 2023 г.), в едномесечен срок от приемането на последно цитирания закон.

Проектите на Механизма за 2023 г. и на Методиката за прилагане на Механизма за 2023 г. са изготвени съобразно средствата за здравноосигурителни плащания за лекарствени продукти, определени в ЗБНЗОК за 2023 г.

С оглед изпълнение на чл.77 от Административно процесуалния кодекс, в срок до 5 дни от публикуването на Механизма за 2023 г. и на Методиката за прилагане на Механизма за 2023 г., имате правната възможност да представите в НЗОК становища, предложения и възражения по горепосочените проекти.